projecte-aina/catalan_government_crawling huggingface dataset:
L'empresa de ciberseguretat Brightsight, dels Països Baixos, ha obert a Sant Cugat del Vallès (Vallès Occidental) la seva primera seu fora del país amb la previsió de crear 40 llocs de treball en tres anys.
L'empresa, que ha adquirit l'start-up catalana Bitwise i ja compta amb un equip de 6 enginyers experts en ciberseguretat a les noves oficines, donarà servei des de Sant Cugat a tot el món.
Per aquest projecte d'inversió Brightsight ha comptat amb el suport de la Generalitat a través de Catalonia Trade & Investment, l'àrea de captació d'inversions estrangeres d'ACCIÓ.
L'empresa ofereix a altres companyies serveis d'avaluació de seguretat TIC en àmbits com els sistemes de pagament, la identificació electrònica, els certificats digitals, els dispositius de comunicacions o en el sector de l'automoció.
Segons el director de la seu de Sant Cugat i responsable de Desenvolupament de Negoci de Brightsight, Xavier Vilarrubla, l'empresa ha decidit obrir les oficines a Catalunya " arrel de l'adquisició de l'start-up Bitwise, fet que ens dóna una capacitat i expertesa inicial molt potent poder seguir creixent i captant talent de joves professionals en el camp de la seguretat i per estar a prop de clients rellevants que tenim a l'àrea".
Vilarrubla també destaca el fet que "Barcelona és un pol tecnològic molt important de cara noves tecnologies, com per exemple les derivades de les smart cities i l'automoció ".
La companyia, que va iniciar la seva activitat fa més de trenta anys, té la seu a Delft, al sud-oest d'Amsterdam, i compta amb 150 treballadors a nivell mundial.
Recentment també ha obert un laboratori a Pequín, a la Xina.
Actualment, segons dades d'ACCIÓ, hi ha 597 empreses dels Països Baixos establertes a Catalunya, un 8,4% de les 7.086 multinacionals amb presència al nostre país.
De fet, amb l'objectiu de reforçar les relacions comercials entre Catalunya i els Països Baixos, ACCIÓ obrirà aquest 2017 una Oficina Exterior de Comerç i d'Inversions a Amsterdam, un mercat estratègic també per a les empreses catalanes.
Aquesta nova oficina posarà l'accent en la cooperació tecnològica internacional per la presència d'un sector molt enfocat a la innovació i la sostenibilitat, que concentra moltes seus de multinacionals amb fortes inversions en R+D. És una regió amb molta presència de fons d'inversió i business angels i on hi ha establertes 192 filials d'empreses catalanes, que presenta un alt potencial per buscar projectes conjunts en l'àmbit de la indústria 4.0.
Per a l'empresa, "Barcelona és un pol tecnològic molt important de cara noves tecnologies, com per exemple les derivades de les smart cities i l'automoció"
Participa en la fira Hannover Messe, el referent mundial en l'àmbit de la Indústria 4.0 i noves tecnologies industrials.
Recupera els continguts de la sessió de presentació de la missió que es va dur a terme el passat 29 de setembre:
Aquí podràs veure el vídeo de la sessió.
Objectius, destinataris condicions i serveis de la missió.
Amb més de 6.500 expositors internacionals, més de 215.000 visitants professionals de 98 països i 500 solucions per a la Indústria 4.0, és el referent per estar al dia sobre les últimes novetats en tecnologia industrial i en especial en la digitalització de la indústria.
A la Hannover Messe es poden trobar des de serveis avançats de recerca i desenvolupament de solucions o components individuals fins a la fàbrica intel·ligent completa, així com tendències actuals en eficiència energètica, automatització industrial, tecnologies de la informació, sistemes de mobilitat, fabricació additiva o en abastiment industrial, entre d'altres.
En l'edició 2021, ACCIÓ hi serà present amb un estand propi juntament amb entitats i empreses catalanes proveïdores de solucions a la indústria 4.0, per tal de potenciar la cooperació internacional entre les empreses catalanes i empreses industrials internacionals interessades en la digitalització dels seus processos productius.
ACCIÓ us acompanya en aquesta missió en el marc d'activitats del projecte Enterprise Europe Network, de la qual ACCIÓ forma part i agrupa més de 600 organismes de suport a l'empresa a 66 països.
Trobar nous socis de cooperació internacional per als teus projectes i productes en l'àmbit de la Indústria 4.0.
Una entitat, un centre tecnològic o una empresa proveïdora de solucions tecnològiques o serveis avançats al voltant de la Indústria 4.0.
Consulteu la convocatòria per a més informació.
Es tracta de sistemes d'alimentació amb bateries que s'utilitzen en l'àmbit domèstic o professional (en un quiròfan o en una torre de control d'un aeroport, per exemple) i que s'engeguen automàticament per evitar que els aparells elèctrics deixin de funcionar en cas d'un tall de corrent.
L'empresa catalana Tecnoware (Barcelona), dedicada a la fabricació de hardware informàtic, ha comercialitzat més de 150.000 unitats de sistemes d'alimentació ininterrompuda per a aparells elèctrics a Amèrica Llatina.
En concret, l'empresa ha introduït aquests dispositius generadors d'energia a la República Dominicana, Perú, Xile, Paraguai i l'Equador.
Per aquest projecte d'internacionalització, Tecnoware ha comptat amb el suport d'ACCIÓ –l'agència de la Generalitat de Catalunya per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i d'Inversions a Miami.
L'empresa va participar en una missió empresarial organitzada a finals de l'any passat per ACCIÓ i la Cambra de Comerç de Sabadell en aquesta ciutat, que li va servir per tancar un acord de distribució amb un soci local.
I és que segons el director de Tecnoware, Toni Valldeoriola, " Miami funciona com un gran centre de distribució per tota la zona del Carib i Sud-Amèrica ".
Tecnoware es va fundar fa quatre anys i exporta actualment prop del 30% de la seva facturació total.
Tecnoware fabrica sistemes d'alimentació ininterrompuda, és a dir, un sistema amb bateries de seguretat que subministren energia als aparells elèctrics evitant que deixin de funcionar en cas que hi hagi un tall de corrent.
Aquests sistemes es poden utilitzar tant en l'entorn domèstic (per a connectar ordinadors o videoconsoles, per exemple) com professional, en àmbits com un quiròfan o la torre de control d'un aeroport.
Les bateries dels sistemes d'alimentació es carreguen a través del corrent elèctric i s'engeguen automàticament quan hi ha un tall de llum, sense que l'usuari els hagi d'activar.
D'acord amb Valldeoriola, " la potència d'aquests sistemes varia molt segons la seva funció, tot i que la majoria ofereixen una mitjana d'autonomia de quinze minuts, el temps suficient perquè l'usuari pugui emmagatzemar les dades amb què estigui treballant i apagar correctament l'aparell ".
En canvi, en el cas dels quiròfans, per exemple, "la legislació europea requereix un mínim de dues hores d'autonomia en cas que hi hagi un tall de llum ", mentre que les cintes d'equipatges dels aeroports, els operadors de telecomunicacions o els grans servidors de dades d'empreses també requereixen potències molt superiors a les dels sistemes d'ús domèstic.
D'acord amb l'empresa, "la potència d'aquests sistemes varia molt segons la seva funció, tot i que la majoria ofereixen una mitjana d'autonomia de quinze minuts"
La companyia ha establert a la capital catalana el Barcelona Creative Lab, el seu únic centre de disseny fora d'Àustria, que es dedica al disseny i desenvolupament de productes per il·luminació tècnica i decorativa.
La multinacional austríaca XAL, fabricant de sistemes d'il·luminació, ha obert a Barcelona un c entre de disseny i desenvolupament, l'únic de la companyia fora d'Àustria.
Aquest projecte d'inversió de XAL a Catalunya ha comptat amb el suport de la Generalitat de catalunya, a través d'ACCIÓ -l'agència per a la competitivitat de l'empresa de la Generalitat de Catalunya depenent del Departament d'Empresa i Coneixement-, i de l'Ajuntament de Barcelona, a través de Barcelona Activa, l'agència de desenvolupament econòmic i local.
XAL ha invertit un milió d'euros i ha creat una desena de llocs de treball amb l'obertura del centre, unes instal·lacions de 300m 2 situades al centre de Barcelona.
L'anomenat Barcelona Creative Lab es dedica al disseny i l'enginyeria de producte de l'àmbit de la il·luminació tècnica d'instal·lacions i grans espais (hospitals, escoles, botigues...), així com de la il·luminació decorativa per ús domèstic o en hotels.
Segons el responsable de XAL a Barcelona, Xavier Fernández, a la capital catalana " hi ha un teixit d'empreses del sector de la il·luminació molt important amb una xarxa de proveïdors molt interessant, sobretot en l'àmbit decoratiu ". "
Si a això hi sumem els bons professionals i el talent disponibles, a més d'escoles de disseny reconegudes i l'atractiu de Barcelona com a ciutat, tenim la destinació ideal ", destaca.
La multinacional, amb seu a Graz (Àustria) es va fundar l'any 1989 i compta amb una plantilla de més de 1.300 treballadors globalment.
XAL està present en una trentena de països, tot i que és des de la seva seu central des d'on centralitza la producció amb un equip de més de 80 enginyers.
El Barcelona Creative Lab es dedica al disseny i l'enginyeria de producte de l'àmbit de la il·luminació tècnica d'instal·lacions i grans espais
La multinacional, amb més de 2.000 treballadors i seu central a Pequín, es dedica a la producció d'alarmes antiincendis per a hospitals, fàbriques i botigues.
El grup xinès Jade Bird Universal Fire Alarm, dedicat a la producció d'alarmes antiincendis, ha establert a Barcelona la seva primera seu de tot Europa.
L'empresa crearà fins a 15 nous llocs de treball aquest 2019 amb l'obertura de les oficines de la capital catalana, que tindran una superfície de 250m 2.
Des de les nova seu de Barcelona Jade Bird gestionarà el seu negoci a Europa, des de l'enginyeria a la comercialització dels seus productes.
Aquest projecte ha comptat amb el suport d'ACCIÓ, l'agència per a la competitivitat de l'empresa del Departament d'Empresa i Coneixement de la Generalitat de Catalunya.
L'empresa se centra en el disseny, la instal·lació i el manteniment de sistemes de protecció per a usuaris dels sectors com els hospitals, la indústria, el retail o els espais d'oficines.
Aquests sistemes inclouen detectors de fum i calor, alarmes manuals i mòduls de control adaptats a les regulacions i necessitats del mercat europeu.
D'acord amb Brian J. Stumm, vicepresident i general manager de Jade Bird Fire Alarm International (Europe), quan l'empresa va decidir expandir-se a Europa buscava " una ciutat que oferís una base sòlida per al negoci a llarg termini ". "
Vam triar Barcelona com a seu per la seva logística, accés als mercats i esplèndida comunitat tècnica ", destaca.
Els nous llocs de treball que la multinacional xinesa crearà a Barcelona aquest 2019 són perfils de l'enginyeria, el suport tècnic, el màrqueting, les vendes i l'administració. "
Tenim la intenció d'incrementar aquesta xifra en el futur a mesura que anem creixent per donar suport als nostres clients tant a escala local com a tot Europa ", subratlla Stumm.
A escala global, Jade Bird Universal Fire Alarm, amb seu central a Pequín, compta amb una desena d'oficines i més de 2.000 treballadors arreu del món.
L'empresa ha triat la capital catalana per "la seva logística, accés als mercats i esplèndida comunitat tècnica".
A Angola, la majoria d'importacions provenen de la Xina (14,1%) i manté un fort vincle amb Portugal, pel seu segon proveïdor (13,3% de les importacions), seguit de Singapur (11,1%).
Pel que fa a Catalunya, l'any 2018 va exportar a Angola per un valor de 24,8 milions d'euros.
Principalment, les empreses catalanes hi venen plàstics (14,4%), paper i cartró (13,4%) i preparacions alimentàries (11,1%).
L'empresa catalana introduirà al departament de Cundinamarca el seu sistema de simulació numèrica per analitzar la qualitat de l'aire de la regió, que s'integra en un centre de control ambiental
L'empresa catalana Meteosim, especialitzada en l'aplicació de models numèrics en l'àmbit de la meteorologia i de la qualitat de l'aire, participa en un projecte a Colòmbia per millorar la gestió de la contaminació atmosfèrica al departament de Cundinamarca, la regió on es troba la capital del país, Bogotà.
Meteosim, que es va establir a Colòmbia al 2016, introduirà el seu sistema de pronòstic del temps i de qualitat de l'aire en un centre de control mediambiental més ampli.
Per aquest projecte, Meteosim ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Bogotà.
De fet, les oficines de Meteosim a Colòmbia estan ubicades a les instal·lacions d'ACCIÓ a la capital del país.
Actualment, segons dades d'ACCIÓ hi ha 262 filials catalanes establertes a Colòmbia.
Meteosim ha desenvolupat un conjunt de mòduls de pronòstic meteorològic i de gestió de la qualitat de l'aire que mitjançant algoritmes de big data analitzen la dispersió de contaminants (com ara material particulat, monòxid de carboni o òxids de nitrogen) i les causes que poden provocar emergències ambientals.
Aquesta tecnologia permet determinar l'origen d'episodis d'elevada contaminació atmosfèrica, elaborar el pronòstic meteorològic i anticipar-se així a situacions crítiques de manera preventiva.
La solució de l'empresa catalana formarà part d'un sistema integral de gestió ambiental situat a Cundinamarca, un dels més avançats de tot América Llatina, que ha desenvolupat l'empresa colombiana SKG Tecnología.
D'acord amb Oriol de Tera, CEO de l'empresa catalana, Meteosim " treballa amb models numèrics meteorològics i de dispersió de contaminants per aportar solucions a dos grans reptes de la nostra societat com son la contaminació atmosfèrica i el canvi climàtic ". "
Ens basem en les lleis de la física que descriuen el comportament de l'atmosfera i això suposa una gran generació d'informació, que ha de ser processada i analitzada en molt poc temps, on el repte és donar una resposta fàcil a una pregunta molt complexa ", assegura.
Meteosim, amb seu al Parc Científic de Barcelona, treballa tant per a l'administració pública de ciutats i regions, com per empreses privades dels " sectors sensibles a la meteorologia, el canvi climàtic i la qualitat de l'aire " com el de l'energia, les infraestructures, mineria i oil&gas, assegura el CEO de l'empresa.
Fundada al 2003, l'empresa catalana compta actualment amb una quinzena de treballadors i ha realitzat projectes per a més de 30 països d'arreu del món.
De fet, Meteosim compta també amb el suport de l'Oficina d'ACCIÓ a Washington, especialitzada en l'assessorament a les empreses catalanes que busquin accedir a les licitacions d'organismes multilaterals internacionals com el Banc Mundial o el Banc Interamericà de Desenvolupament.
Actualment, segons dades d'ACCIÓ hi ha 262 filials catalanes establertes a Colòmbia
La instal·lació, que s'acabarà de construir durant l'any 2020 a la ciutat de Hitachi, té una superfície de 35 hectàrees i es connectarà a la xarxa elèctrica de tot el país.
L'enginyeria catalana Concom (Cornellà de Llobregat), especialitzada en el desenvolupament i manteniment de grans infraestructures, ha dissenyat una planta d'energia solar al Japó, prop de Hitachi, una ciutat de 200.000 habitants ubicada a l'est del país.
La planta, que s'acabarà de construir durant l'any 2020 i ocuparà una superfície de 35 hectàrees, es connectarà a la xarxa elèctrica de tot el país
Per expandir-se al mercat japonès, Concom ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Tòquio.
Aquest projecte és el més gran que l'empresa catalana ha desenvolupat íntegrament.
El parc solar, un cop connectat a la xarxa elèctrica del municipi, subministrarà energia a llars, empreses, indústries o botigues, per exemple.
En total, comptarà amb una potència pic de 32 megawatts, és a dir, l'energia que equivaldria al subministrament de 130.000 llars.
Segons el CEO de Concom, Josep Padró, el projecte busca " fomentar l'ús de les energies renovables, en un país que té molta consciència de la necessitat d'utilitzar fonts sostenibles ".
D'acord amb Padró, " des d'aquesta estació se subministra energia que pot consumir-se en altres punts del país, perquè no s'acumula en un punt concret, sinó que viatja a través de la xarxa fins allà on es necessita ".
Es preveu que la construcció d'aquesta planta s'acabi al llarg del proper any i que suposi una inversió total d'uns 65 milions d'euros.
L'empresa catalana també s'encarregarà del manteniment d'aquesta planta.
Concom es va establir al Japó l'any 2014 amb l'obertura d'una filial i inicialment les seves oficines es van ubicar a les instal·lacions d'ACCIÓ a Tòquio.
Des de llavors i fins al 2020, l'empresa haurà dissenyat i desenvolupat plantes que subministraran més de 120 megawatts d'energia solar en aquest país.
De fet, Concom té en cartera una quinzena de projectes nous per a l'any vinent al mercat nipó que valora en més de 17 milions d'euros.
Fundada al 1996 i amb seu a Cornellà, Concom compta amb una plantilla d'una cinquantena de persones i filials a França, Itàlia, Portugal, els Països Baixos, Hong Kong, Taiwan i Mèxic, a més del Japó.
De fet, l'empresa catalana ha dissenyat, construït i connectat el seu primer projecte a Taiwan aquest mes de setembre, una planta solar de 303 KW de potència.
D'altra banda, a l'Estat espanyol, durant els propers dos anys, Concom té previst finalitzar el co-desenvolupament de diversos projectes d'energia fotovoltaica que sumaran 1 gigawatt de potència.
Concom es va establir al Japó l'any 2014 amb l'obertura d'una filial
A Catalunya comptem amb nombroses empreses referents en economia verda.
Aquest àmbit és un dels que tenen més apalancament financer des de les institucions públiques internacionals, però cal conèixer les diferències pel que fa a les necessitats dels diferents països, en gran part relacionades amb les seves diferents etapes de desenvolupament.
En aquesta sessió descobriràs les característiques de diferents mercats, de la mà d'algunes de les Oficines exteriors d'ACCIÓ i de dues empreses catalanes, Azimut 360 i Aiguasol, amb una llarga experiència arreu del món en projectes de microgrids i eficiència energètica.
Vine a conèixer les oportunitats dels respectius mercats, les seves característiques, així com vies d'accés, per evitar-ne les traves.
També explicarem estratègies per accedir als mercats internacionals, considerant els principals actors de referència, com el Banc Mundial, el Banc Africà de Desenvolupament, o les Institucions de la UE.
També t'informaràs del Circular Economy Hotspot i acabarem amb un cafè networking.
ACCIÓ organitza aquesta jornada en el marc d'activitats del projecte Enterprise Europe Network, del qual ACCIÓ forma part i que agrupa més de 600 organismes de suport a l'empresa a 66 països.
Conèixer les oportunitats en client públic en diversos segments de la 'green economy' i diferents mercats.
Una empresa, una consultoria o una enginyeriea dels sectors medi ambient, energia, canvi climàtic o transport/mobilitat.
INFORME DISPONIBLE EN 3 VERSIONS: ESTUDI COMPLET I PÍNDOLA EN CATALÀ I ANGLÈS
La fotònica estudia la creació, el control i la detecció dels fotons i les seves interaccions amb la matèria.
Actualment es tracta d'una eina present a pràcticament tots els sectors d'activitat generant solucions d'eficiència.
Sense anar més lluny, l'expansió de l'Internet d'alta velocitat no s'explicaria sense el desenvolupament de tecnologies òptiques i fotòniques, com en el cas de la fibra òptica.
A Catalunya, són més d'un centenar les empreses que s'hi dediquen, tal com recull l'informe d'ACCIÓ La fotònica a Catalunya.
Quan les tecnologies convencionals arriben al seu límit en termes de velocitat, capacitat, consum d'energia o precisió; la fotònica hi pot oferir noves solucions.
Per exemple, fent-la servir com a ciència base es desenvolupen tecnologies com sensors i escàners, sistemes làser o il·luminació avançada.
A escala global, la fotònica creix a un ritme del 8,4% anual, el doble de la taxa de creixement del PIB global.
A més, Europa n'és el segon productor global amb una ocupació de 300.000 persones i un creixement del 5% anual.
Pel que fa a Catalunya, són 115 les empreses que s'hi dediquen, el 90% de les quals són pimes.
La seva facturació agregada supera els 1.700 milions d'euros i genera gairebé 30.000 llocs de treball.
Es tracta d'un sector madur, on el 77% de les companyies té més de 10 anys de vida.
Alhora, també és un sector obert al món, atès que més de la meitat de les seves empreses són exportadores i gairebé una cinquena part disposen de filials a l'estranger.
A Catalunya, les principals tecnologies facilitadores per facturació són els sensors, escaneig i imatge (68%), la il·luminació avançada (19%) i els sistemes làser (10%).
Descobreix aquestes i moltes més dades en l'informe La fotònica a Catalunya.
Aquest objectiu es pot aconseguir per moltes i diverses vies.
Tal com mostra l'estudi, les empreses catalanes estan força sensibilització cap a la qüestió, tot i que encara són poques les que realment han iniciat el procés.
A Catalunya s'han identificat 365 empreses que presenten oferta de productes i serveis en la Indústria 4.0.
Entre totes elles facturen 1.224 milions d'euros (0,6% del PIB català) i donen feina a més de 23.000 treballadors (dades de 2015).
D'aquestes empreses, destaca que el 73% tenen menys de 50 treballadors i només el 4% són grans empreses de més de 250 empleats.
Alhora, el 44% són exportadores i el 13% tenen filials a l'estranger.
Per sectors, els més interessats en la indústria 4.0 són l'automoció, els béns d'equip, la salut i els equipaments mèdics.
L'anàlisi de situació de la Indústria 4.0 a Catalunya es divideix en quatre grans segments d'activitat: mitjans de producció, intel·ligència, dades i connectivitat i consultoria i serveis professionals.
Aquí dins s'hi engloben diverses eines per a l'aplicació d'aquest canvi de paradigma industrial: des de la robòtica avançada fins al Big Data, passant per la realitat augmentada o la ciberseguretat.
Què fa la Indústria 4.0 a Catalunya
Un dels aspectes més destacats d'aquest estudi és veure per a què apliquen actualment la Indústria 4.0 les empreses catalanes.
En aquest sentit, el més habitual és digitalitzar processos per al disseny i personalització, el prototipatge o la fabricació i el muntatge.
Altres elements com la verificació, el manteniment o el màrqueting també guanyen pes en aquesta línia.
Sigui com sigui, una de les premisses a tenir clares és que les noves tecnologies aplicables en la Indústria 4.0 no són cap finalitat en si mateixes, sinó les eines que han de permetre un canvi de paradigma en el sector industrial.
Aquest canvi no només genera oportunitats, sinó que també crea reptes que cal superar.
A Catalunya, aquests reptes passen per l'adaptació dels professionals i la formació a una nova realitat.
Un context que va lligat a la incorporació de nous perfils com matemàtics o data science.
Alhora cal desenvolupar solucions adaptades al perfil i sectors amb més presència entre les pimes catalanes; i fer-ho de tal manera que es facilitin les sinergies entre empreses de diferents sectors.
Tot plegat, a més, requerirà una estratègia de país en Indústria 4.0.
Repassa el Mapa i l'anàlisi de la Indústria 4.0 a Catalunya.